Julkaistu 30.06.2010 09:43
Kapinalliset räjäyttivät autopommin lentokentän portilla ja tulittivat tukikohtaa singoin ja käsiasein. Nato-johtoisten Isaf-joukkojen mukaan hyökkäyksessä kuoli useita talebaneja. Yksi Nato-sotilas ja tukikohdan afganistanilainen työntekijä haavoittuivatTalebanin mukaan sen taistelijat tappoivat kymmeniä afganistanilaisia ja ulkomaisia sotilaita.
Naton mukaan hyökkääjät eivät päässeet tunkeutumaan itse tukikohtaan. Paikalliset asukkaat kertoivat, että alueelta oli kuultu ammuskelun ja räjähdysten ääniä kolmen tunnin ajan.Taleban on kesän tullen kiihdyttänyt iskujaan Naton ja Afganistanin joukkoja vastaan. Kesäkuu oli Nato-joukoille sodan tähän asti verisin: kapinallisten hyökkäyksissä sai surmansa yli sata ulkomaista sotilasta.Tukikohta on Naton kolmanneksi suurin Afganistanissa. Suurempia ovat vain Kandahar etelässä ja Bagram pääkaupunki Kabulin liepeillä.